II. gimnazija Maribor

Trg Miloša Zidanška 1

2000 Maribor Maribor, 23. 11. 2015

VABILO

Spoštovani starši!

Letošnje leto se počasi izteka in bližajo se božično-novoletni prazniki, ki prinašajo obdarovanje, druženje in praznovanje. Žal pa je vsako leto več tistih, ki so v težki socialni stiski in potrebujejo našo pomoč in podporo.

Na II. gimnaziji Maribor svojim dijakom pomagamo s sredstvi socialnega sklada, in sicer pri nakupu učbenikov, udeležbi na ekskurzijah, bivanju v dijaškem domu itn. Sredstva nam omogočate vi in učitelji s prostovoljnim prispevkom ter sponzorji.

Ker so potrebe po pomoči vsako leto večje, smo se odločili, da **v četrtek, 10. 12. 2015, med 16.30 in 19.00, tj. v času govorilnih ur, organiziramo božično-novoletni sejem**. Na njem boste lahko z nakupom različnih izdelkov, ki so jih pripravili dijaki in učitelji, v naš socialni sklad prispevali še dodatna sredstva.

Verjamemo, da se boste sejma udeležili v velikem številu, za kar se vam v naprej zahvaljujemo. Obenem vas vljudno vabimo na tradicionalni božično-novoletni koncert, ki bo v torek, 22. 12. 2015, ter v sredo, 23. 12. 2015, obakrat ob 17.00 in 19.30.

V pričakovanju decembrskih srečanj vas lepo pozdravljamo.

 mag. Ivan Lorenčič,

ravnatelj II. gimnazije Maribor